তদন্তের পরেই বকেয়া টাকা পাবে বাংলা! জানালেন কেন্দ্রীয় মন্ত্রী

ওয়েব ডেস্ক : মনরেগায় (MGNREGA) কেন্দ্রের কাছে বাংলার (Bengal) প্রাপ্য ৫২ হাজার কোটি টাকা! কিন্তু এত টাকা পশ্চিমবঙ্গকে (West Bengal) দেবে কেন্দ্রীয় সরকার (Central Government)? তা নিয়ে প্রশ্ন উঠছিল। তবে বৃহস্পতিবার লোকসভায় জিরামজি বিল (G RAM G bill) পাশ করার পরেই, কেন্দ্রীয় গ্রামোন্নয়ন মন্ত্রী জানিয়ে দিলেন, ‘বাংলার টাকা দেওয়া হবে যতটা বৈধ ততটাই’। বকেয়া টাকা নিয়ে তদন্ত হওয়ার পরেই তা দেওয়া হবে বলে জানিয়েছেন তিনি।

মূলত, রাজ্যের শাসক দল তৃণমূলের (TMC) তরফে দাবি করা হচ্ছে, কেন্দ্রের কাছে বাংলার প্রাপ্য ৫২ হাজার কোটি টাকা। কিন্তু কেন্দ্রের হিসাবে তা তিন হাজার কোটি টাকার কিছু বেশি। কিন্তু, সেটাও যে তদন্তের পরেই দেওয়া হবে তা একপ্রকার জানিয়ে দিলেন কেন্দ্রীয় গ্রামোন্নয়ন মন্ত্রী।

আরও খবর : নৃশংস ঘটনা দিল্লিতে! মৃত ব্যক্তির শরীর থেকে উদ্ধার ৬৯টি বুলেট

প্রসঙ্গত, জিরামজি বিল (G RAM G bill) নতুন আইনে পরিণত হওয়ার আগেই রাজ্যগুলিকে মনরেগা প্রকল্পের বকেয়া টাকা দেওয়ার কথা বলা হয়েছে। তবে সেখানে যে কেন্দ্র বাংলাকে রাখতে চাইছে না, তা কেন্দ্রীয় গ্রামন্নোয়ন মন্ত্রী শিবরাজ সিং চৌহানের কথাতেই একপ্রকার পরিস্কার হয়ে গেল।

বিজেপির সদর দপ্তর থেকে জিরামজি বিল নিয়ে বিরোধিদের প্রতিবাদের সমালোচনার পর বাংলাকে টাকা দেওয়া নিয়ে প্রশ্ন করা হয়েছিল। সেই সময় কেন্দ্রীয় গ্রামন্নোয়ন মন্ত্রী বলেন, বাংলাকে টাকা দেওয়ার কথা বলা হয়েছে। কিন্তু তদন্ত শেষ হওয়ার পরেই সেই বকেয়া টাকা দেওয়া হবে। অন্যদিকে, বাংলাকে টাকা দেওয়ার কথা বলা হলেও, কেন্দ্রের তরফে একাধিক শর্ত চাপানো হয়েছে। এর তীব্র সমালোচনা করেন মুখ্যমন্ত্রী মমতা বন্দ্যোপাধ্যায়। এমনকি কেন্দ্রের সেই অর্ডার কপি ছিঁড়ে ফেলেন তিনি।