বাংলার দেখানো পথে এবার হিমাচলের কংগ্রেস সরকার!

ওয়েব ডেস্ক : বাংলার (Bengal) দেখানো পথে হিমাচলের (Himachal Pradesh) কংগ্রেস (Congress) শাসিত সরকার। ইতিহাসে এমন ঘটনা প্রথমবার ঘটল। শনিবার মুখ্যমন্ত্রী সুখবিন্দর সিং সুখু (Sukhvinder Singh Sukhu) বলেন, এবার থেকে হিমাচলের দমকল বিভাগেও নিয়োগ করা হবে মহিলা কর্মীদেরকেও। মহিলাদের ক্ষমতায়নে এটা একটি অন্যতম গুরুত্বপূর্ণ পদক্ষেপ বলে জানিয়েছেন তিনি।

শনিবার ছিল হোম গার্ডস ও সিভিল ডিফেন্সের ৬৩তম প্রতিষ্ঠা দিবস। সেকান থেকে মুখ্যমন্ত্রী সুখু বলেছেন, দ্রুত দমকলে নিয়োগ করা হবে। মহিলারা যাতে সুযোগ পায় তার জন্য প্রয়োজনীয় সংশোধন করা হবে। এমনকি মহিলাদের মাতৃত্বকালীন সুবিা বাড়ানোর কথাও বলেছেন তিনি। এছাড়া বাড়ানো হবে স্থায়িত্ব ও অন্যান্য সুবিধা।

আরও খবর : সেঞ্চুরি করেও ভাইজ্যাগে বড় রান তুলতে ব্যর্থ দক্ষিণ আফ্রিকা!

এদিন হোম গার্ড, সিভিল ডিফেন্স, দমকল এবং রাজ্য দুর্যোগ মোকাবিলা বাহিনীর কর্মীদের শুভেচ্ছা জানিয়েছেন হিমাচল প্রদেশের (Himachal Pradesh) মুখ্যমন্ত্রী। তিনি বলেছেন, রাজ্যের দমকল কর্মী ও হোমগার্ডের কর্মীরা মিলে মোট ৭০৮টি অনুসন্ধান ও উদ্ধারকার্য চালিয়েছে। এর জন্য প্রাণ ফিরে পেয়েছে ৪৪৮ জন। ১ হাজার ৩৫টি জলাশয়কেও পুনরুদ্ধার করা গিয়েছে বলেও জানিয়েছেন তিনি।

দমকল পরিষেবা আধুনিকীকরণ প্রকল্পে ৫৫ কোটি টাকা বরাদ্দ করা হয়েছে হিমাচলের সরকারের তরফে। বিপর্যয় মোকাবিলা দফতরের জন্য উন্নতমানের সরঞ্জামও কেনা হয়েছে। তার জন্য খরচা হয়েছে ৬ কোটি টাকা। অন্যদিকে অতিরিক্ত ডিরেক্টর জেনারেল সতবন্ত অটওয়াল ত্রিবেদী বলেছেন, হোমগার্ড এবং দমকলের কর্মীদের ১০ হাজারের বেশি করেছে মক ড্রিল ও সচেতনতা শিবির। প্রশিক্ষণ দেওয়া হয়েছে দু’লক্ষ নাগরিককে।